Komission asetus (EY) N:o 433/2004, annettu 9 päivänä maaliskuuta 2004, eläimistä saatavien sivutuotteiden tuontia kolmansista maista koskevien tiettyjen päätösten kumoamisesta (ETA:n kannalta merkityksellinen teksti)



Virallinen lehti nro L 071 , 10/03/2004 s. 0005 - 0006



Komission asetus (EY) N:o 433/2004, annettu 9 päivänä maaliskuuta 2004, eläimistä saatavien sivutuotteiden tuontia kolmansista maista koskevien tiettyjen päätösten kumoamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 807/2003(2), ja erityisesti sen 3 ja 16 artiklan, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(3), sellaisena kuin se on viimeksi muutettuna komission päätöksellä 2003/42/EY(4), ja erityisesti sen 10 ja 13 artiklan, sekä katsoo seuraavaa: (1) Direktiivillä 72/462/ETY vahvistetaan säännöt, jotka koskevat tiettyjen eläinten ja niiden lihan ja lihavalmisteiden yhteisöön tuonnin yhteydessä tehtäviä terveys- ja eläintautitarkastuksia. Direktiivi on oikeusperusta seuraaville komission päätöksille, jotka käsittelevät tiettyjen eläimistä saatavien tuotteiden ja sivutuotteiden tuontia yhteisöön: - tuoreen lihan tuontia kolmansista maista muuhun tarkoitukseen kuin ihmisravinnoksi koskevista edellytyksistä 22 päivänä joulukuuta 1988 tehty päätös 89/18/ETY(5), - neuvoston päätöksen 79/542/ETY luetteloon kuulumattomista kolmansista maista tulevien, farmaseuttisia tuotteita valmistavaan teollisuuteen tarkoitettujen tiettyjen raaka-aineiden tuontia koskevista edellytyksistä 28 päivänä helmikuuta 1992 tehty päätös 92/187/ETY(6), ja - neuvoston päätöksen 79/542/ETY luetteloon kuuluvista kolmansista maista tulevien, farmaseuttisia tuotteita valmistavaan teollisuuteen tarkoitettujen tiettyjen raaka-aineiden tuonnissa noudatettavista yleisistä edellytyksistä 3 päivänä maaliskuuta 1992 tehty päätös 92/183/ETY(7). (2) Direktiivillä 92/118/ETY vahvistetaan yhteisön säännöt, jotka käsittelevät eläinten terveyttä ja kansanterveyttä koskevia vaatimuksia tiettyjen eläinperäisten tuotteiden yhteisön sisäisessä kaupassa ja yhteisöön tuonnissa. Direktiivi on lisäksi oikeusperusta seuraaville komission päätöksille: - eläinten terveyttä koskevista vaatimuksista ja eläinlääkärintodistuksista hevoseläinten seerumin tuonnissa kolmansista maista 1 päivänä maaliskuuta 1994 tehty päätös 94/143/EY(8), - eläinten terveyttä koskevista vaatimuksista ja eläinlääkärintodistuksista lemmikkieläinten tiettyjen ruokien ja lemmikkieläinten ravinnoksi kelpaavien parkitsemattomien vähäriskisiä aineita sisältävien tiettyjen tuotteiden tuonnissa kolmansista maista 27 päivänä huhtikuuta 1994 tehty päätös 94/309/EY(9), sellaisena kuin se on viimeksi muutettuna päätöksellä 97/199/EY(10), - kolmansista maista tulevien, eläinten ruokintaan tarkoitettujen jalostettujen eläinvalkuaisten ja mainittuja valkuaisia sisältävien tuotteiden tuonnissa vaadittavista terveysvaatimuksista ja eläinlääkärintodistuksista 27 päivänä huhtikuuta 1994 tehty päätös 94/344/EY(11), sellaisena kuin se on viimeksi muutettuna päätöksellä 97/198/EY(12), - eläinten terveyttä koskevista vaatimuksista ja eläinlääkärintodistuksista sianharjasten tuonnissa kolmansista maista 10 päivänä kesäkuuta 1994 tehty päätös 94/435/EY(13), - ihmisten tai eläinten ravinnoksi kelpaamattomien, jalostettavaksi tarkoitettujen luun ja luutuotteiden, sarvien ja sarvituotteiden, kavioiden ja sorkkien ja niistä valmistettujen tuotteiden, lukuun ottamatta näistä tuotteista valmistettuja jauhoja, kolmansista maista tulevan tuonnin vaatimuksista 14 päivänä kesäkuuta 1994 tehty päätös 94/446/EY(14), sellaisena kuin se on viimeksi muutettuna päätöksellä 97/197/EY(15), - mehiläishoidossa käytettäväksi tarkoitettujen mehiläistuotteiden kolmansista maista tuonnin vaatimuksista 20 päivänä joulukuuta 1994 tehty päätös 94/860/EY(16), - eläinten terveyttä koskevista vaatimuksista ja eläinlääkärintodistuksista maidon ja maitopohjaisten tuotteiden, joita ei ole tarkoitettu elintarvikkeeksi, tuonnissa kolmansista maista 27 päivänä heinäkuuta 1995 tehty päätös 95/341/EY(17), sellaisena kuin se on muutettuna päätöksellä 96/106/EY(18), - linnuista sekä sorkka- ja kavioeläimistä peräisin olevien metsästysmuistojen, joita ei ole täyttämällä käsitelty, tuontia kolmansista maista koskevista eläinten terveyttä koskevista vaatimuksista ja eläinlääkärintodistuksista tai virallisista ilmoituksista 22 päivänä heinäkuuta 1996 tehty päätös 96/500/EY(19), - eläinten terveyttä koskevista vaatimuksista ja terveystodistuksista tai virallisesta ilmoituksesta kolmansista maista tapahtuvassa sorkka- ja kavioeläinten vuotien ja nahkojen tuonnissa 29 päivänä marraskuuta 1996 tehty päätös 97/168/EY(20), - eläinten terveyttä koskevista vaatimuksista ja eläinlääkärintodistuksista käsitellyn eläinvalkuaisen tuonnissa vaihtoehtoisia lämpökäsittelyjärjestelmiä käyttävistä kolmansista maista ja päätöksen 94/344/EY muuttamisesta 25 päivänä maaliskuuta 1997 tehty päätös 97/198/EY(21). (3) Neuvoston direktiivin 90/425/ETY ja neuvoston direktiivin 92/118/ETY muuttamisesta eläimistä saatavien sivutuotteiden terveysvaatimusten osalta 21 päivänä lokakuuta 2002 annetulla Euroopan parlamentin ja neuvoston direktiivillä 2002/33/EY(22) muutettiin kyseisiä direktiivejä merkittävästi varsinkin supistamalla niiden soveltamisalaa siten, että siihen kuuluvat ainoastaan ihmisravinnoksi tarkoitetut eläinperäiset tuotteet sekä taudinaiheuttajat. (4) Muita kuin ihmisravinnoksi tarkoitettuja eläimistä saatavia sivutuotteita koskevat yhteisön säännöt sisältyvät nykyisin kokonaisuudessaan Euroopan parlamentin ja neuvoston asetukseen (EY) N:o 1774/2002(23). (5) Näin ollen olisi yhteisön lainsäädännön johdonmukaisuuden ja selkeyden vuoksi kumottava sellaiset muita kuin ihmisravinnoksi tarkoitettuja eläimistä saatavia sivutuotteita koskevat komission päätökset, joiden oikeusperustana ovat direktiivit 72/462/ETY ja 92/118/ETY. (6) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Kumotut päätökset Kumotaan päätökset 89/18/ETY, 92/187/ETY, 92/183/ETY, 94/143/EY, 94/309/EY, 94/344/EY, 94/435/EY, 94/446/EY, 94/860/EY, 95/341/EY, 96/500/EY, 97/168/EY ja 97/198/EY. 2 artikla Voimaantulo ja soveltaminen Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä toukokuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä maaliskuuta 2004. Komission puolesta David Byrne Komission jäsen (1) EYVL L 302, 31.12.1972, s. 28. (2) EUVL L 122, 16.5.2003, s. 36. (3) EYVL L 62, 15.3.1993, s. 49. (4) EYVL L 13, 18.1.2003, s. 24. (5) EYVL L 8, 11.1.1989, s. 17. (6) EYVL L 87, 2.4.1992, s. 20. (7) EYVL L 84, 31.3.1992, s. 33. (8) EYVL L 62, 5.3.1994, s. 41. (9) EYVL L 137, 1.6.1994, s. 62. (10) EYVL L 84, 26.3.1997, s. 44. (11) EYVL L 154, 21.6.1994, s. 45. (12) EYVL L 84, 26.3.1997, s. 36. (13) EYVL L 180, 14.7.1994, s. 40. (14) EYVL L 183, 19.7.1994, s. 46. (15) EYVL L 84, 26.3.1997, s. 32. (16) EYVL L 352, 31.12.1994, s. 69. (17) EYVL L 200, 24.8.1995, s. 42. (18) EYVL L 24, 13.1.1996, s. 34. (19) EYVL L 203, 13.8.1996, s. 13. (20) EYVL L 67, 7.3.1997, s. 19. (21) EYVL L 84, 26.3.1997, s. 36. (22) EYVL L 315, 19.11.2002, s. 14. (23) EYVL L 273, 10.10.2002, s. 1.